《横溪》
明代·张璧

扁舟东来歌扣舷，四顾云水心茫然。
蛟龙见窟不见唾，星斗满身如在天。
打鼓卖鱼江雨歇，看山濯足溪风颠。
解衣典取酒一石，醉伴忘机鸥鸟眠。

作者简介：（1475—1545）明湖广石首人，字崇象，号阳峰。正德六年进士，授编修。累进左谕德，出典南京乡试。官至礼部尚书、东阁大学士。卒于官。生平与物无竞，天下称为长者。有《阳峰家藏集》。